# Lääne-Nigula valla eelarvestrateegia 2025-2028





Lääne-Nigula Vallavalitsus

2024

**SISUKORD**

[1. Makromajanduse prognoos 3](#_Toc176210239)

[2. Lääne-Nigula valla eelarvestrateegia 5](#_Toc176210240)

[2.1 Põhitegevuse tulude ja kulude prognoos 6](#_Toc176210241)

[2.2. Investeerimistegevus 11](#_Toc176210242)

[2.3. Eelarve tulem ja finantseerimistegevus 12](#_Toc176210243)

[2.4. Arvestusüksus ja finantsdistsipliin 13](#_Toc176210244)

[*Lisa 1. Investeeringute kava 2025-2028, põhivara soetused objektide lõikes* 15](#_Toc176210245)

[*Lisa 2. Lääne-Nigula eelarvestrateegia 2025-2028 koondtabel* 18](#_Toc176210246)

# 

## 1. Makromajanduse prognoos

Eelarvestrateegia makromajanduse prognoos tugineb Rahandusministeeriumi 2024. aasta suvisele majandusprognoosile.[[1]](#footnote-2)

Tabel 1. Rahandusministeeriumi suvise prognoosi põhinäitajad

|  |  |  |  |  |  |  |
| --- | --- | --- | --- | --- | --- | --- |
|  | 2023  tegelik | 2024 prognoos | 2025  prognoos | 2026  prognoos | 2027 prognoos | 2028 prognoos |
| Reaalse SKP aastakasv % | -3,5 | --1,0 | 3,3 | 3,0 | 2,5 | 2,5 |
| Tööpuudus % | 6,4 | 7,5 | 7,7 | 6,3 | 6,3 | 6,3 |
| Inflatsioon % | 9,2 | 3,8 | 4,2 | 2,2 | 2,0 | 2,0 |
| Palgakasv % | 11,5 | 6,4 | 4,6 | 5,0 | 4,8 | 4,6 |
| Majanduse reaalkasv koalitsioonileppe meetmete mõjuga % | -3,0 | -1,0 | 2,1 | 2,7 | 2,3 | 2,3 |
| Inflatsioon koalitsioonileppe meetmete mõjuga % | 9,2 | 3,8 | 5,0 | 3,2 | 2,3 | 2,2 |

Allikas: Rahandusministeeriumi suvine majandusprognoos

**Rahandusministeeriumi suvise prognoosi kohaselt on majandusolud jätkuvalt ebastabiilsed, kuid kasvavas tempos tõusu teel. Samas Venemaa agressioon Ukrainas on löönud lõkkele konfliktid ka Lähis-Idas ja samuti on pinged üleval ka Hiina ja lääneriikide vahel.** EL riikide majanduskasvu on pärssinud energia kiire hinnatõus ning sõjast tingitud kaubanduspiirangud. Rahandusministeeriumi 2024. aasta suvise prognoosi kohaselt on kasvab Eesti majanduse reaalne SKP 3,3%-ni. samas aasta kokkuvõttes siiski 1%-lises languses, jäädes 2,1% suuruse majanduskasvu juurde, mis on tingitud maksumuudatustest ja mille mõjud hakkavad avalduma 2025. aastal. Kui algselt loodeti majandusaktiivsuse tõusu kevadel, siis paraku seda ei tulnud, nüüd prognoositakse, et majandus hakkab elavnema 2024. aasta lõpul.

Samas peame tõdema, et vaatamata reaalsele majanduslanguse kestvusele ja ulatusele, võib tööturul olevat olukorda pidada rahuldavaks. SKP statistika näitab Eesti majanduse kohta üsnagi pessimistlikku pilti ning meie majandus on languses olnud aastast 2022, siis tööpuudus on kerkinud suhteliselt vähe, ulatudes 2024. aasta II kvartalis 7,6%-ni ja oli siis aastataguse ajaga majanduslanguse mõjul suurenenud ca 1% võtta. Kiire palgakasv aeglustub 2025. aastal võrreldes 2024. aastaga, kuid jäädes siiski ca 4-5% ligi .

Inflatsiooni tempo alanedes ning töömahtude vähenedes on ka töötajate arv vähenema hakanud alates 2023. aasta keskpaigast. Töökohtade arvu langus on suurim tööstuses ja ehituses, kes kannatavad Põhjamaade kinnisvaraturu languse ning kerkinud intressimäärade tõttu. Töökohtade arv on tõusus tervishoiu ja hariduse valdkonnas ning samuti majutuses ja toitlustuses, finantsvahenduses ning avalikus halduses.

Kui majandus peaks hakkama tasapisi taastuma, siis hõive suurenemist võib oodata viitajaga ehk siis 2025. aasta lõpust ja alates 2027. aastast töötajate arvu kasvu oodata ei ole. Tööpuudus stabiliseerub prognoosiperioodi lõpuks oma normaaltasemele ca 6% lähedusse.

Nõrga majanduskeskkonna ja pidurdunud hinnakasvu taustal aeglustus palgakasv teises kvartalis 7,2%-ni. Avalikus sektoris oli palgakasv tänu tervishoiu ja hariduse tegevusalale 7,4%-ga keskmisest veidi kiirem, erasektoris ulatus see 6,9%-ni. Nõrgemat palgakasvu näitas enamik tegevusalasid, nii era- kui ka avalikus sektoris. Palgakasvu aeglustumine on aga avalikus sektoris olnud märksa järsum kui erasektoris.

Tabel 2. Töötuse kasv rahandusministeeriumi prognoosi kohaselt

Allikas: Statistikaamet

Kui Eesti keskmine brutopalk kasvas 2024 II kvartalis 2007 euroni, siis Lääne maakonna keskmine 1536 eurot, tõustes võrreldes eelmise aasta sama ajaga +6,9% ja samas mediaanpalk on 1356 eurot, tõustes eelmise aasta samal perioodil +6,6%, meist vähem tõusis mediaanpalk vaid Rapla maakonnas.

Tabel 3. Keskmine brutopalk maakonniti

Allikas: Statistikaamet

**Kui 2023. aasta teises pooles hinnasurve nõrgenes, siis käesoleva aasta esimese kuue kuuga on üldine hinnatase tõusnud juba 2,8%.** Uut hinnasurvet on tänavu põhjustanud maksutõusud ja teenusehindade kallinemine. Jaanuaris tõusis käibemaksumäär 20%-lt 22%-ni ning jõustusid kõrgemad alkoholi ja tubakatoodete aktsiismäärad. Maksutõusude tõttu tõusis Eesti hinnatase aasta esimestel kuudel ligikaudu 1,5 %. Kesise kaupade tarbimise kõrval kukkus teenuste tarbimine vähem ning teenuste osakaal tarbimises on tõusnud tagasi pandeemia-eelsele tasemele. Teenuste tarbimise osakaal on pigem tõusnud sellega, et seda tarbimist tehakse välismaal, mitte Eestis, kuna meie teenuste hinnad on kõrgemad kui mujal maailmas.

Tööstuskaupade hinnatõus on prognoosi kohaselt pidurdumas aga tunda on veel teenuste hinnatõusu jäikust.

Langenud on ka nõudlus uute eluruumide järele ning ebakindlate olude tõttu on ettevõtted ja majapidamised laenuotsuste tegemisel jätkuvalt tagasihoidlikud. 2025. aastal toob automaksu lisandumine kaasa inflatsiooni ajutise kiirenemise. Järgnevatel prognoosiaastatel stabiliseerub inflatsioon 2% juures.

Inflatsioon jõudis maiks 11% lähedale, peegeldades valdavalt möödunud aasta esimese poole hüppelist hinnakasvu. Samas on tarbijakorv viimase üheksa kuu jooksul kallinenud ligikaudu 4%. Värskelt otsustatud käibemaksu kasv annab ühekordselt hoogu hinnatõusule, mis avaldab peamiselt 2024. aastal. Järgmise, 2024. aasta keskmine hinnatõus jääb 4% lähedale ja alaneb 2025. aastal 2,5% juurde. Hinnakasvu pidurdumiseni viivad energia odavnemine ja toidutoormete hinnalanguse järkjärguline edasikandumine jaehindadesse, kuid Vene-Ukraina sõja käekäik võib muuta toormete turuhindu. Kuigi erinevate energiakandjate tulevikutehingute põhjal oodatakse nende hinnataseme püsimist eelmise aastaga võrreldes märksa madalamal tasemel, säilib muutunud energiavarustuskanalite tõttu energia ootamatu kallinemise oht.

**KOV eelarvepositsioonile avaldas 2023/2024 aastal olulist mõju inflatsioon (hindade kasv**), **kasvanud personalikulud** (alampalga, palkade kasv) **ning kõrged intressikulud**. Kohalike omavalitsuste eelarvepuudujääk ulatus 2023. aastal pea 0,5%-ni SKP- st. Kohalike omavalitsuste eelarve defitsiit oli 2023. aasta lõpuks 170 miljonit eurot. Kõrge defitsiit on tingitud omavalitsuste tulude reaalhindades vähenemisest 2021. aastast alates ja kulude kiirest kasvust (sh kasvanud euriborist). Kuna 2025. aastal on kohalike omavalitsuste valimised, mis tavapäraselt on kaasa toonud keskmisest suurema rõhu investeeringutele, siis võib oodata kõrge defitsiidi taseme jätkumist. Valimistele järgnevatel aastatel väheneb omavalitsuste defitsiit keskmiselt 0,2%-le SKP-st. See on tingitud ühelt poolt kohalike omavalistsute halvenenud finantsvõimekusest, mille tulemusena ei suudeta kohustusi juurde võtta ja teisalt nõuab see aga teenuste tagamise ja jätkusuutlikku toetuste rahastamise üle vaatamise ning samas kasvab hüppeliselt investeeringutoetuste maht.

Eelarvestrateegia riskitegurina näeb koalitsioonileping ettejärgmist punkti: "*Valitsemissektori kulude jätkusuutlikkuse tagamiseks vaadatakse üle sihtasutuste ja kohalike omavalitsuste laenude piirmäärad ja eelarvereeglid*", mis võib tähendada erinevate eelarvepiirangute kehtestamist ning seega riski investeerimisplaani täitmisele.

**KOKKUVÕTE**

Globaalne ja Eesti majandusolukord tingivad jätkuvalt selle, et eelarvestrateegia tulude ja kulude prognoosimisel tuleb lähtuda konservatiivsuse põhimõttest. Täna ei ole võimalik lõplikult hinnata, mis suuna majandustrendid võtavad. Seetõttu on esmatähtis tagada valla majandusolukorra stabiilsus ning nii personali- kui majandamiskulude kasvu osas otsida esimeses järjekorras sisemisi ressursse ja ümberkorraldamisvõimalusi (targemate tegutsemismustrite kasutusele võtmine jms) Arvestades trende on siiski selge, et tegevuskulude kasv ning kõrged intressimäärad survestavad järgmistel aastatel jõuliselt vallaeelarvet ning avaldab mõju ka põhitegevuse tulemile ning investeerimisvõimele.

## 2. Lääne-Nigula valla eelarvestrateegia


## 

Lääne-Nigula valla eelarvestrateegia on sisult omavalitsuse 2025-2028. aasta eesmärkidega finantsprognoos, mis esitab tegevustulud, tegevuskulud, investeeringud ja finantseerimistegevuse ning nendest lähtuvad rahavood. Eelarvestrateegia annab ülevaate Lääne-Nigula valla arvestusüksuse finantsseisust prognoosib tuleviku rahavoogude kujunemist, sätestab finantsdistsipliini tagamise meetmed ja arvestab läbi võimalikud riskistsenaariumid ehk võimaldab teha otsuseid arengu kavandamisel.

Lääne-Nigula valla eelarvestrateegia on kooskõlas Lääne-Nigula valla arengukava 2023-2030 eesmärkide ja tegevustega.[[2]](#footnote-3)

Eelarvestrateegia esitab andmed kohaliku omavalitsuse finantsjuhtimise seaduses (KOFS) nõutud koosseisus ja kujul. Eelarvestrateegia koostamisel, menetlemisel ja avalikustamisel tuleb lähtuda kohaliku omavalitsuse korralduse seadusest §-st 37[[3]](#footnote-4) ja Lääne-Nigula valla arengukava ja eelarvestrateegia koostamise, menetlemise ja muutmise korrast. Eelarvestrateegia peab sisaldama minimaalselt kohaliku omavalitsuse üksuse finantsjuhtimise seaduse § 20 lõikes 3 toodud informatsiooni. Eelarvestrateegia vaadatakse üle iga-aastaselt ja kehtestatakse volikogu poolt.

Rahandusministeerium koostab kohalike omavalitsuste finantsandmete alusel finantsvõimekuse radarit, mille eesmärk on kirjeldada KOV-ide finantsseisundit ja nende jätkusuutlikust. Finantsvõimekuse radar koosneb 17 näitajast, mis on jaotatud vastavalt kirjeldusvõimele viide kategooriasse: lühiajaline maksevõime, pikaajaline maksevõime, iseseisvus, paindlikkus ja jätkusuutlikkus. Eesti kohalike omavalitsuste üldiseks probleemiks on väike finantsautonoomia. Lääne-Nigula vald sai 2024. aasta andmete alusel mõjutada vaid 12% oma põhitegevuse tuludest (maamaks, tulud kaupade ja teenuste müügist) ning 88% otsustati keskvalitsuse või toetuste andja tasandil.



Joonis 1. Finantsradar (allikas: Riigiraha.fin.ee)

Enamik Lääne-Nigula valla finantsnäitajatest asub seespool punast riskipiiri. Üle riskipiiri on kaks näitajat: põhitegevuse tulem amortisatsioonist ja mittesihtotstarbeliste tulud põhitegevuse tuludest, mis viitab kohaliku omavalitsusüksuse tulubaasi suurele sõltuvusele välistest rahastamisallikatest.

## 2.1 Põhitegevuse tulude ja kulude prognoos

**2.1.1 Põhitegevuse tuludena käsitletakse eelarvestrateegias tulenevalt KOFS-i regulatsioonist järgmisi tulusid:**

1. maksutulud;
2. tulud kaupade ja teenuste müügist;
3. saadavad toetused;
4. muud tegevustulud.

Põhitegevuse tulud suurenevad aastaks 2028. aastal ca 14% võrra umbes 19 miljoni euroni.

Põhitegevuse tuludest suurima osa moodustavad füüsilise isiku tulumaksu laekumised ning riigieelarve tasandus-ja toetusfondi laekumised.

* 2025-2028 aasta põhitegevuse tulude prognoosi eeldused:
* Lääne-Nigula valla maksumaksjate arv jääb samaks;
* Füüsilise isiku pensionilt ja muult tulult KOV-idele makstava tulumaksu osad võrdsustatakse järk-järgult aastal 2025- 2027 11,29-lt - 10,23%-le;
* Füüsilise isiku pensionitelt eraldatavat tulumaksu suurendatakse 2025-2027 2,5%-lt -10,23%-le
* Maamaksuseaduse muudatusega muutuvad maamaksumäärad 2025. aastal ca 28% ulatuses;
* Lääne-Nigula vald saab aastatel 2018-2025 tasandusfondist ühinemise kompensatsiooni 111 670 eurot aastas. Alates 2026. aastast seda vallale enam ei laeku.
* Kaupade ja teenuste tulude laekumise tõusu mõjutab inflatsioon ja erinevate maksude tõus;
* Laekumised kaevandamisõiguse tasust ja vee erikasutusest ning muud saadavad toetused tegevuskuludeks ei muutu.

**Tulumaks**

Maksutulud moodustavad Lääne-Nigula valla 2025. aasta eelarvestrateegia põhitegevuse tuludest 53%, 2026. aastal 54%, 2027. aastal 56% ja 2028. aastal 56% Tulumaksu kasvuks on planeeritud 2025. aastal 5,2% ning järgnevatel aastatel ca 5-4,8%. Juunis 2023. aastal vastu võetud tulumaksuseaduse muudatusega on alates 2025. aastast tulumaksumäär 22%.

Tabel 4. Kohalikele omavalitsustele eraldatud maksustatava tulu osa (% brutopalgast):

|  |  |
| --- | --- |
| **Aasta** | **Eraldise määr** |
| 2007-2008 | 11,90% |
| 2009 (01.01.-31.03) | 11,93% |
| 2009 (al 01.04) | 11,40% |
| 2010-2012 | 11,40% |
| 2013 | 11,57% |
| 2014-2017 | 11,60% |
| 2018 | 11,90% |
| 2019 | 11,93% |
| 2020-2023 | 11,96% |
| 2024 | 11,89% |
| 2025 | 11,29% |
| 2026 | 10,64% |
| 2027 | 10,23% |
| Alates 2024. aastast pensionitulut arvestatav tulumaks: |  |
| 2024 | 2,50% |
| 2025 | 5,50% |
| 2026 | 8,50% |
| 2027 | 10,23% |

Tabel 5. Põhitegevuse tulud (2025-2028)

|  |  |  |  |  |  |  |
| --- | --- | --- | --- | --- | --- | --- |
| **Lääne-Nigula vald** | **2023 tegelik täitmine** | **2024 eeldatav täitmine** | **2025 eelarve** | **2026 eelarve** | **2027 eelarve** | **2028 eelarve** |
| **Põhitegevuse tulud kokku** | **16 171 540** | **17 025 458** | **17 719 562** | **18 152 631** | **18 668 485** | **19 376 244** |
| Maksutulud | 7 992 661 | 8 799 700 | 9 380 156 | 9 882 879 | 10 380 723 | 10 920 291 |
| sh tulumaks | 7 460 482 | 8 278 000 | 8 708 456 | 9 143 879 | 9 582 785 | 10 042 759 |
| sh maamaks | 530 684 | 520 000 | 670 000 | 737 000 | 795 938 | 875 532 |
| sh muud maksutulud | 1 495 | 1 700 | 1 700 | 2 000 | 2 000 | 2 000 |
| Tulud kaupade ja teenuste müügist | 1 741 655 | 1 765 775 | 1 770 691 | 1 801 037 | 1 819 047 | 1 837 238 |
| Saadavad toetused tegevuskuludeks | 6 286 560 | 6 269 983 | 6 378 715 | 6 268 715 | 6 418 715 | 6 418 715 |
| Muud tegevustulud | 150 664 | 190 000 | 190 000 | 200 000 | 200 000 | 200 000 |

Tabel 6. KOV tulumaks laekumine

Allikas: Rahandusministeerium

**Maamaks**

Tänases projektis on arvestatud maamaksu 2025. aastal ca 28% tõusuga, järgnevatel aastatel ca 10%. Tulenevalt maamaksuseaduse muudatusest on võimalik 2025. aasta jaoks maamaksu määrasid muuta kuni 1. oktoobrini 2024. aastal.

2025. aastal tuleb otsustada, kas ka edaspidi rakendatakse kodualuse maamaksu soodustust.

**Tulud kaupade ja teenuste müügist**

Tulud kaupade ja teenuste müügist moodustavad valla põhitegevuse tuludest väikese osa, ca 10%. Eelarvestrateegiasse prognoositud laekumised lähtuvad 2024. aasta eelarvesse prognoositud tasemest ning kasv prognoositavateks aastateks lähtub kaupade ja teenuste hindade üldisest kallinemisest. Põhiosa kaupade ja teenuste müügist laekub hooldekodude ja hariduse tegevustest. Siia kuulub ka kaupade ja teenuste müügist laekuvate tuludena riigilõivud erinevate teenuste osutamise eest (ehituslubade ja kasutuslubade väljastamise eest jms), üüri- ja renditulud ning muud tulud kaupade müügi ja teenuste osutamise eest.

**Toetused**

Maksude järel on teiseks suuremaks tuluallikaks on toetused, moodustades tuludest ca 37%. Enamik toetusi saadakse riigieelarvest kas tasandusfondist, toetusfondist või juhtumipõhiselt konkreetse tegevuse või investeeringu toetamiseks.

2028. aastal on arvestatud sisse tuulepargi kohaliku kasumudeli põhine tasu omavalitsusele.

**Muud tulud**

Muud tulud moodustavad põhitegevuse tuludest ca 1%. Siia laekuvad tasud vee erikasutusest, kaevandamisõiguste tasud ja muud ühekordsed tulud.

Lääne-Nigula vald uusi kohalikke makse eelarvestrateegia perioodil eelduslikult ei kehtesta.

**2.1.2 Põhitegevuse kuludena käsitletakse eelarvestrateegias tulenevalt KOFS-i regulatsioonist järgmisi kulusid:**

1) toetused tegevuskuludeks;

2) muud tegevuskulud ( personali, majandus-ja muud kulud).

Põhitegevuse kulud suurenevad aastaks 2028. aastal ligi ca 10% võrra ehk siis ligi 18 miljoni euroni.

Tabel 7. Põhitegevuse kulud (2025-2028)

|  |  |  |  |  |  |  |
| --- | --- | --- | --- | --- | --- | --- |
| **Lääne-Nigula vald** | **2023 tegelik täitmine** | **2024 eeldatav täitmine** | **2025 eelarve** | **2026 eelarve** | **2027 eelarve** | **2028 eelarve** |
| **Põhitegevuse kulud kokku** | **15 232 718** | **16 300 226** | **16 822 972** | **17 089 935** | **17 361 940** | **17 847 957** |
| **Antavad toetused tegevuskuludeks** | 974 838 | 1 437 753 | 1 651 753 | 1 651 753 | 1 651 753 | 1 865 753 |
| **Muud tegevuskulud** | **14 257 880** | **14 862 473** | **15 171 219** | **15 438 182** | **15 710 187** | **15 982 204** |
| sh personalikulud | 9 068 453 | 9 876 313 | 10 073 839 | 10 280 353 | 10 501 380 | 10 721 909 |
| sh majandamiskulud | 5 185 606 | 4 938 607 | 5 037 380 | 5 097 829 | 5 148 807 | 5 200 295 |
| sh muud kulud | 3 821 | 47 553 | 60 000 | 60 000 | 60 000 | 60 000 |

Tabel 8. Suurimad tegevuskulud

Tabelis 7 toodud põhitegevuse kulude majandamiskulude alajaotuse mahus nähakse igal aastal valla eelarves muuhulgas ette kulud valla põhitegevuse tagamiseks (elekter, side, vesi- ja kanalisatsioon, IT, koristus, prügivedu, valveteenus, töö- ja õppevahendid, toiduained, valla teede ja avalike alade hooldus, audiitorteenused ja muud sellised teenused või asjad, mille tellimine on vajalik, et tagada valla seadusest tulenevate kohustuslike ülesannete täitmine). Eelpoolnimetatud kululiikide lõikes on vallavalitsusel lähtuvalt Lääne-Nigula vallavara valitsemise korrast ja hankekorrast[[4]](#footnote-5) õigus sõlmida lepinguid ilma täiendava volikogupoolse nõusolekuta ning loetakse täidetuks KOFS nõue kajastada eelarvestrateegias tulevaste aastate väljaminekud eelnimetatud majandamiskulude lõikes.

**Eelarvestrateegias on arvestatud majanduskulude kasvuga 2025 aastal 2% ja palgakasvutõusuga 2%, mis tegelikult seab ohtu selle, et me ei leia enam spetsialiste vajalikele kohtadele.** Eelarvestrateegias ei ole arvestatud haridustöötajate järgneva võimaliku palgakasvuga, kuna puudub teadmine millises määras ja ulatuses kokkulepped sõlmitakse.

**Personalikulude kiirem tõus saab toimuda sisemiste ümberkorralduste arvel (koosseisude ja tööaja kasutuse, juhtimiskulude, koormusnormide üle vaatamine, jne). Kui majanduskulude osas peaksid hinnad oluliselt kasvama (hoonete haldus, toitlustus), tuleb teisi kulusid kärpida.**

Kui riigi kinnitatav õpetajate alampalk tõuseb planeeritust kiiremini, siis tuleb prioriteedid üle vaadata ja võimalusel tagada personalikulude tõus ka valla finantseeritavates valdkondades: viia valla pedagoogiliste töötajate töötasud (lasteaia- ja huvitegevuse õpetajad, tugispetsialistid) võrreldavale tasemele riigi määratud õpetajate alamtöötasuga; tagada sotsiaaltöö ning teistes valla finantseeritavates valdkondades (nt raamatukogud, noorsootöötajad) töötavate töötajate töötasu tõus. Vaadata kõiki ametikohti palgasüsteemi osana, tõstes personalikulusid kõigis valdkondades, kuid samas vaadata üle koosseisud ja koormused ning leida optimeerimise kohad valdkondade siseselt.

Põhitegevuse kuludest moodustavad antud toetused tegevuskuludeks 10% personalikulud 60%, majanduskulud 30% ja tõus järgnevatel perioodidel sõltub juba majanduskeskkonnast ja poliitilistest otsustest.

2025. aasta töötasu alammäär selgub sügiselt kui Eesti Pank avaldab prognoosid.

**Põhitegevuse tulem on põhitegevuse tulude ja põhitegevuse kulude vahe, mille väärtus aruandeaasta lõpu seisuga peab olema null või positiivne.** Strateegia perioodil ületavad tulud kulud igal aastal kulud ning tulemi suhe tuludesse on kasvav ja on perioodi lõpus ligi 8%.

Tänases strateegias ei kata põhitegevuse tulem laenude põhiosa ja intresse.

Tabel 9. Põhitegevuse tulem (2025-2028)

|  |  |  |  |  |  |  |
| --- | --- | --- | --- | --- | --- | --- |
| **Lääne-Nigula vald** | **2023 täitmine** | **2024**  **eeldatav täitmine** | **2025**  **eelarve** | **2026 eelarve** | **2027 eelarve** | **2028 eelarve** |
| Põhitegevuse tulud kokku | 16 171 540 | 17 025 458 | 17 719 562 | 18 152 631 | 18 668 485 | 19 376 244 |
| Põhitegevuse kulud kokku | 15 232 718 | 16 300 226 | 16 822 972 | 17 089 935 | 17 361 941 | 17 847 958 |
| **Põhitegevuse tulem** | **938 822** | **725 232** | **896 590** | **1 062 696** | **1 256 545** | **1 528 287** |
| Tulemi suhe tuludesse | 6% | 4% | 5% | 5,8% | 7% | 8% |
| **Eelarve tulem** | **-53 843** | **-566 078** | **-1 458 276** | **-353 476** | **-370 742** | **-167 090** |
| Likviidsete varade suunamata jääk aastalõpu seisuga | **1 612 260** | **995 372** | **545 961** | **282 911** | **123 286** | **144 060** |

Antud tabel on toodud eeldusega, et 2028. aastal on laekub strateegiasse tuulepargi kohaliku kasumudeli põhine tasu omavalitsusele, kui antud tasu ei laeku omavalitsusele, siis ei kata eelarve põhitegevuse tulem laenukohustusi ja tuleb ka vähendada investeeringuid.

Hetkel on arvestatud majanduskulude kasvuks 2025. aastal 2% ja järgnevatel aastatel 1-1,5%, mis tänases hinnatõusu olukorras ei ole reaalselt jätkusuutlik.

Majandamiskulude puhul on arvutatud ainult põhitegevuse püsikuludega, välja on jäetud ühekordsete projektide kulud.

Strateegia eesmärgiks on põhitegevuse tulude-kulude ülejäägi saavutamine võimalikult suurel määral, sest see on eelduseks valla investeerimisvõimekuse säilimisele ja kasvule.

## 2.2. Investeerimistegevus

Strateegiaperioodil investeeringuid Lääne-Nigula vald nii omavahendite kui ka Euroopa Liidu ja siseriiklike toetuste arvelt.

**Investeeringute tegemisel lähtutakse järgmisest põhimõtetest:**

* Prioriteetsed on valla põhiteenuste arendamisele (haridus, sotsiaalhoolekanne jt) ja ülemaakonnaliste prioriteetide täitmisele suunatud investeeringud, lähtudes mõjust teenuste pakkumisele ja kliimaeesmärkide saavutamisele.
* Investeeringute tegemisel tuleb arvestada saadavate toetussummadega ja ehitushindadega. Kui toetusi soovitud mahus ei saada või ehituse pakkumishind on liiga kõrge, tuleb investeeringu mahtu vähendada (arvestades, et valmib terviklikult kasutatav objekt) või investeering edasi lükata.
* Ei ole teada, mis meetmed võivad erakorraliselt või tulevikus avaneda. Kui eraldatakse meetmest lisaraha, siis eraldatakse see projektidele: a) kus on kehtiv rahastusotsus: b) mis on ettenähtud järgnevatel aastatel, aga mille iseloom võimaldab projekti tõstmise varasemaks ja mis on seotud põhiteenuste tagamisega; c) eelistatud on kliimaeesmärkide täitmisesse suunatud projektid, erinevate nõuete täitmiseks suunatud projektid, samuti projektid, mis on suunatud avariiolukorra vältimiseks.

Investeerimistegevuse eelarve on kogu strateegia perioodi jooksul negatiivne ehk investeerimistegevuse kulud ületavad investeerimiseks saadavaid tulusid. Negatiivset investeerimistegevuse tulemit võimaldab positiivne põhitegevuse tulem ja valla laenuvõimekus.

Negatiivset mõju avaldab ka asjaolu, et vähenenud on kohalikele omavalitsustele võimaldavate investeerimismeetmete arv ja suurenenud on toetuse saaja omaosaluse määr. Mõju avaldab ka intressimäär, kui see ei lange, siis Lääne-Nigula valla investeerimisvõimekus väheneb veelgi.

Tabel 10. Investeerimistegevus (2025-2028)

|  |  |  |  |  |  |  |
| --- | --- | --- | --- | --- | --- | --- |
| **Lääne-Nigula vald** | **2023 eeldatav täitmine** | **2024 eelarve** | **2025 eelarve** | **2026 eelarve** | **2027 eelarve** | **2028 eelarve** |
| Investeerimistegevus kokku | **-992 665** | **-1 291 310** | **-2 526 366** | **-1 416 172** | **-1 677 286** | **-1 695 376** |
| Põhivara müük (+) | 14 730 | 20 000 | 25 000 | 25 000 | 25 000 | 25 000 |
| * Põhivara soetus (-) * *projektide omaosalus* | -498 408  -369 860 | -783 251  -783 251 | -3 073 144  -1 925 000 | -1 115 000  -915 000 | -2 148 144  -1 200 000 | -1 200 000  -1 200 000 |
| Põhivara soetuseks saadav sihtfinantseerimine (+) | 128 548 | 80 600 | 1 198 144 | 250 000 | 998 144 | 50 000 |
| Põhivara soetuseks antav sihtfinantseerimine (-) | -239 633 | -217 769 | -260 000 | -165 000 | -140 000 | -140 000 |
| Osaluste ning muude aktsiate ja osade soetus (-) | -72 500 | -50 000 | 0 | 0 | 0 | 0 |
| Tagasilaekuvad laenud (+) | 0 | 0 | 0 | 0 | 0 | 0 |
| Finantstulud (+) | 24 839 | 40 000 | 25 000 | 25 000 | 25 000 | 25 000 |
| Finantskulud (-) | **-350 241** | **-380 890** | **-441 366** | **-436 172** | **-437 286** | **-455 376** |

Investeeringute loetelu vt lisa 1

## 2.3. Eelarve tulem ja finantseerimistegevus

Eelarve tulem on põhitegevuse tulem ja investeerimistegevuse tulemus liidetuna. Eelarve tulemile ei ole seaduses otseseid piiranguid kehtestatud. Negatiivne eelarvetulem näitab, et planeeritavate investeeringute omaosaluste katmiseks jääb vahendeid puudu ja vajadus on laenuvahendite järgi, mis tuleb katta kas täiendava laenuga või likviidsete varade (raha jäägi) arvelt. Tehtavad investeerimiskulutused mõjutavad negatiivselt valla finantspositsiooni suurendades võlakoormust, samas tuleb arvestada investeeringute sotsiaalmajanduslikku kasutegurit.

Finantseerimistehingud on eelarve põhitegevuse tulude ja põhitegevuse kulude vahe katmiseks teostatavad finantstehingud (laenude võtmised jms).

Lääne-Nigula vallal on 31.12.2024 seisuga 12 kehtivat laenulepingut. 31.08.2024. aasta seisuga ei ole võetud välja SEB pangaga sõlmitud laenuleping 2024008793, summas 560 000 eurot. Strateegiasse on arvestatud 2025 aastal sisse 2,0 miljoni suuruse laenu võtmisega kaasnev laenukohustuse põhiosa tagasimakse ja eeldusel, et laenuintress on ( 4,361).

Laenude refinantseerimine (10- aastaseks perioodiks) on majanduslikult tasuv juhul kui intressimäär (ilma euribor- ta) jääb alla 0,87%.

Eelarvestrateegia perioodil on kavas võtta uusi kohustusi 5,83 miljonit eurot ja tasuda ca 5,7 miljoni euro eest.

Tabel 11. Finantseerimistegevus (2025- 2028)

|  |  |  |  |  |  |  |
| --- | --- | --- | --- | --- | --- | --- |
| **Lääne-Nigula vald** | **2023 eeldatav täitmine** | **2024 eelarve** | **2025 eelarve** | **2026 eelarve** | **2027 eelarve** | **2028 eelarve** |
| **Finantseerimistegevus** | **124 231** | **-14 581** | **1 180 365** | **90 426** | **211 116** | **187 863** |
| Kohustuste võtmine (+) | 647 000 | 560 000 | 1 900 000 | 1 000 000 | 1 200 000 | 1 200 000 |
| Kohustuste tasumine (-) | -522 769 | -574 581 | -719 635 | -909 574 | -988 884 | -1 012 137 |
| Likviidsete varade muutus (+ suurenemine, - vähenemine) | 1 266 169 | -616 888 | -449 411 | -263 050 | -159 625 | 20 774 |
| **Likviidsete varade suunamata jääk aasta lõpuks** | **1 612 260** | **995 372** | **545 961** | **282 911** | **123 286** | **144 060** |
| Võlakohustused kokku aasta lõpu seisuga | 8 183 092 | 8 168 511 | 9 348 876 | 9 439 302 | 9 650 418 | 9 838 281 |

Finantseerimistegevuse rahavoogudes on kesksel kohal netovõlakoormus ehk võlakohustuste suuruse ja likviidsete varade (raha ja pangakontodel olevaid vahendeid) kogusumma vahe, kus netovõlakoormuse arvestuses võetakse võlakohustustena arvesse bilansis kajastatud kohustused ja mittekatkestatavad kasutusrendilepingud.

Maksimaalset limiiti on võimalik saavutada, kui suurendada põhitegevuse tulemit põhitegevuse tulude suurendamise või põhitegevuse kulude vähendamisega, kuid samas suure netovõlakoormusega on ka intressikulu oluliselt suurem ja järgnevate aastate laenude tagasimaksed, mis kärbivad edasist võimekust erinevaid tegevusi realiseerida.

Netovõlakoormus arvutatakse tekkepõhise raamatupidamisarvestuse andmete alusel aruandeaasta lõpu seisuga.

**Valla eesmärk number üks peab olema katta põhitegevuse tulemist laenude põhiosamaksed ja intressikulu, teine eesmärk peab olema see, et põhitegevuse kulude kasv oleks kindlalt alla põhitegevuse tulude kasvu ja kolmas eesmärk on, et hoida netovõlakoormus mõõdukal tasemel.**

Koroonaviirusest tulenenud pandeemiast tingitud majanduskriisi tõttu on 60% kriteerium ning 6- kordse põhitegevuse tulemi tingimus asendatud ajutiselt leebemate piirmääradega. Aastatel 2020–2024 on 60% kriteeriumi asemel 80% ning kuuekordse põhitegevuse tulemi asemel 10- kordne tulem. Aastatel 2025–2027 on nimetatud kaks piirmäära vastavalt 75% ja 9- kordne tulem (2025. aastal), 70% ja 8- kordne tulem (2026. aastal) ning 65% ja 7- kordne tulem (2027. aastal). Alates 2028. aastast kehtivad tavapärased piirmäärad (KOFS § 59 lõige 13).

Tabel 12. Netovõlakoormuse lubatud ja tegelik määr

|  |  |  |  |  |  |  |
| --- | --- | --- | --- | --- | --- | --- |
| **Lääne-Nigula vald** | **2023 täitmine** | **2024 eeldatav täitmine** | **2025 eelarve** | **2026 eelarve** | **2027 eelarve** | **2028 eelarve** |
| Netovõlakoormus (eurodes) | 6 570 832 | 7 173 139 | 8 802 915 | 9 156 391 | 9 527 132 | 9 694 221 |
| Netovõlakoormuse (%) | 41% | 42% | 49,7% | 50,4% | 51,0% | 50,0% |
| Netovõlakoormuse ülemmäär (eurodes) | 12 937 232 | 13 620 366 | 13 289 672 | 12 706 842 | 12 134 515 | 11 625 746 |
| Vaba netovõlakoormus (eurodes) | 6 366 400 | 6 447 227 | 4 486 757 | 3 550 451 | 2 607 383 | 1 931 525 |
| Netovõlakoormus (%) | 80,0% | 80,0% | 75,0% | 70,0% | 65,0% | 60,0% |

Lääne-Nigula eelarvestrateegia 2025-2028 aasta on esitatud Lisas 2

## 2.4. Arvestusüksus ja finantsdistsipliin

Lääne-Nigula vald omab osalust 6 ühingus, all olev tabel annab sellest ülevaate.

Tabel 13. Konsolideerimisgrupp

|  |  |  |
| --- | --- | --- |
| Jrk.nr | Üksuse nimetus | Valla osaluse määr, % |
| 1. | AS Lääne-Nigula Varahaldus | 100% |
| 2. | SA Põhja-Läänemaa Turismi- ja Spordiobjektide Halduskeskus | 100% |
| 3. | OÜ Lääne-Nigula Hooldekodud | 100% |
| 4. | OÜ Lääne-Nigula Perearstikeskus | 100% |
| 5. | OÜ Oru Kultuurisaal | 100% |
| 6. | OÜ Maali Üürimaja | 51% |

Eelarvestrateegias tuleb KOFS § 20 lg 3 kohaselt anda ülevaade sõltuvate üksuste arvnäitajatest, mis on vajalikud põhitegevuse tulemi ja netovõlakoormuse määra arvutamiseks.

KOFS §2, p. 9 kohaselt on sõltuv üksus – raamatupidamise seaduses mõistes kohaliku omavalitsuse üksuse otsese või kaudse valitseva mõju all olev üksus, kes on saanud kohaliku omavalitsuse üksuselt, riigilt, muult avalikult õiguslikult juriidiliselt isikult või eelnimetatud isikute valitseva mõju all olevatelt isikutelt üle poole tuludest või kes on saanud toetust või renditulu kohaliku omavalitsuse üksuselt ja nende valitseva mõju all olevatelt üksustelt rohkem kui 10 protsenti vastava aasta põhitegevuse tuludest.

31.12.2023. aasta seisuga olid sõltuvateks üksusteks SA Põhja-Läänemaa Turismi- ja Spordiobjektide Halduskeskus (SA PLTSH), OÜ Oru Kultuurisaal, OÜ Lääne-Nigula Hooldekodud, OÜ Lääne-Nigula Varahaldus ja OÜ Lääne-Nigula Perearstikeskus.

Sõltuvate üksuste põhitegevuse tulemi ja netovõlakoormuse arvutamiseks tuleb samuti rakendada KOFS-i vastavat metoodikat.

OÜ Lääne-Nigula Hooldekodud arvestatud Risti Hooldekodu moodulite väljaostuga, planeeritud võtta laenu summa 160 000 eurot (6-8) aastat, laenusumma kaetakse rendilepingu summast. Ehitustegevuse käigus on planeeritud olmeruumide remont 33 000 eurot, mis kaetakse omatulu arvelt.

OÜ Oru Kultuurisaal- il investeeringuid 2025 strateegias plaanis ei ole. OÜ Lääne-Nigula Varahaldus loobus suurematest investeeringute tegemisest eelarvestrateegia perioodil, kuigi vajadus investeerimistegevuse osas on – Pürksi ja Linnamäe kütte katelde vahetamine, mille hinnanguline maksumus katla kohta on 750 000 eurot.

Tabel 14. Lääne-Nigula valla koondeelarvestrateegia koos sõltuvate üksustega 2025-2028

|  |  |  |  |  |  |  |
| --- | --- | --- | --- | --- | --- | --- |
| **Arvestusüksus (Lääne-Nigula valla koondeelarvestrateegia koos sõltuvate üksustega 2025-2028)** | **2023 täitmine** | **2024 eeldatav täitmine** | **2025 eelarve** | **2026 eelarve** | **2027 eelarve** | **2028 eelarve** |
| **Põhitegevuse tulud kokku** | **16 815 737** | **17 915 642** | **18 710 907** | **19 198 431** | **19 766 403** | **20 526 644** |
| **Põhitegevuse kulud kokku** | **15 950 540** | **16 931 164** | **17 592 994** | **17 875 185** | **18 210 341** | **18 753 658** |
| *sh alates* ***2012*** *sõlmitud katkestamatud kasutusrendimaksed* | **-107 677** | **-142 984** | **-186 400** | **-200 600** | **-206 400** | **-211 400** |
| **Põhitegevustulem** | **865 197** | **984 478** | **1 117 913** | **1 323 246** | **1 556 063** | **1 772 986** |
| **Investeerimistegevus kokku** | **-1 086 370** | **-1 393 030** | **-2 760 666** | **-1 514 672** | **-1 757 786** | **-1 777 876** |
| **Eelarve tulem** | **-221 173** | **-408 552** | **-1 642 753** | **-191 426** | **-201 724** | **-4 889** |
| **Finantseerimistegevus** | **114 017** | **-92 793** | **1 270 145** | **5 026** | **128 519** | **114 463** |
| **Likviidsete varade muutus (+ suurenemine, - vähenemine)** | **1 207 348** | **-554 841** | **-375 608** | **-169 400** | **-32 508** | **144 172** |
| **Nõuete ja kohustuste saldode muutus (+/-)** | **1 314 304** | **-53 496** | **-3 000** | **17 000** | **40 697** | **34 600** |
|  |  |  |  |  |  |  |
| **Likviidsete varade suunamata jääk aasta lõpuks** | **1 782 062** | **1 227 221** | **851 613** | **682 213** | **649 706** | **793 878** |
| **Võlakohustused kokku aasta lõpu seisuga** | **8 805 871** | **8 713 078** | **9 983 223** | **9 988 249** | **10 116 768** | **10 231 231** |
| sh kohustused, mille võrra võib ületada netovõlakoormuse piirmäära (arvestusüksuse väline) | 0 | 0 | 0 | 0 | 0 | 0 |
| **Netovõlakoormus (eurodes)** | 7 023 809 | 7 485 857 | 9 131 610 | 9 306 036 | 9 467 062 | 9 487 351 |
| **Netovõlakoormus (%)** | 41,7% | 41,7% | 48,8% | 48,5% | 47,9% | 46,2% |
| **Netovõlakoormuse ülemmäär (eurodes)** | 13 452 590 | 14 332 514 | 14 033 180 | 13 438 902 | 12 848 162 | 12 315 986 |
| **Netovõlakoormuse ülemmäär (%)** | 80,0% | 80,0% | 75,0% | 70,0% | 65,0% | 60,0% |
| **Vaba netovõlakoormus (eurodes)** | 6 428 781 | 6 846 657 | 4 901 570 | 4 132 866 | 3 381 100 | 2 878 635 |

Riskianalüüsis on hinnatud olukorda, kus kavandatud eelarvetulude maht osutub väiksemaks või kohustuste intressikulud suuremaks võrreldes strateegia eeldustega.

Tabel 15. Riskianalüüsi stsenaariumid

|  |  |  |  |  |  |
| --- | --- | --- | --- | --- | --- |
| Stsenaarium | **Muutus** | **Kokkuhoiu vajadus omavalitsus** |  |  |  |
|  |  | 2025 | 2026 | 2027 | 2028 |
| Tulumaksu aastane kasv on väiksem | **2%** | 174 170 | 182 878 | 191 656 | 200 855 |
| Kulud kasvavad aastas | **4%** | 201 496 | 203 914 | 205 953 | 208 012 |

Lääne-Nigula valla eelarve tundlik väliskeskkonnast tulenevatele muutustele – **eelarvetulude võimalikule vähenemisele on tarvilik reageerida põhitegevuse kulude kokkuhoiu ja planeeritud investeeringutest loobumisega**. Suure laenukoormuse tõttu omab mõju ka intressimäärade tõus.

Lisa 1. Investeeringute kava 2025-2028, põhivara soetused objektide lõikes

|  |  |  |  |  |
| --- | --- | --- | --- | --- |
| **Investeeringuobjektid\*** | **2025 eelarve** | **2026 eelarve** | **2027 eelarve** | **2028 eelarve** |
| **04 Majandus** | **345 000** | **295 000** | **280 000** | **280 000** |
| Sireli maade ost | 15 000 | 15 000 |  |  |
| Sõidukite väljaost | 30 000 | 30 000 | 30 000 | 30 000 |
| Projektide omaosalused | 100 000 | 50 000 | 50 000 | 50 000 |
| Teede korrashoid ja pindamine | 200 000 | 200 000 | 200 000 | 200 000 |
| **toetuse arvelt - Sadamate arendus** | 200 000 | 200 000 |  |  |
| **09 Haridus** | **1 580 000** | **620 000** | **920 000** | **920 000** |
| Asutuste väikeinvesteeringud | 320 000 | 320 000 | 320 000 | 320 000 |
| Martna Põhikooli rekonstrueerimine- meede " KOV hoone energiatõhususe parandamine moderniseerimisfondist 2023" | 900 000 | 300 000 |  |  |
| **toetuse arvelt** | 948 144 |  |  |  |
| PEEK projekt- "Läänemaa hariduskobar maakonna haridusteenuse arendamine" | 250 000 |  |  |  |
| Linnamäe lasteaia moodulite väljaost Cramo OÜ | 110 000 |  |  |  |
| Palivere Põhikooli rekonstrueerimine |  |  | 600 000 | 600 000 |
| **toetuse arvelt** |  |  | 948 144 |  |
| **KÕIK KOKKU** | **3 073 144** | **1 115 000** | **2 148 144** | **1 200 000** |
| sh toetuse arvelt | 1 148 144 | 200 000 | **948 144** | 0 |
| **(omaosalus) arvelt** | **1 925 000** | **915 000** | **1 200 000** | **1 200 000** |





**Investeerimistegevuse all on arvestatud:**

***Tegevusala 04- Majandus:***

* Sirelid maade ost- Risti osavald 15 000 eurot 2025- 2026 aastal ( notariaalne leping);
* Sõidukite väljaost- 30 000 eurot 2025-2028. aastal;
* Projektide omaosalus- 100 000 eurot 2025 aastal ( sh arvestatud Kullamaa KK võimla projekteerimisega 50 000 eurot ) ja 2026-2028. aastal 50 000 eurot;
* Teede korrashoid ja pindamine- 200 000 eurot 2025-2028. aastal;
* Sadamate toetus- 200 000 2025-2026. aastal – toetuse arvelt.

***Tegevusala 06- Elamu-ja kommunaalmajandus:***

* Taebla Ühisveevärk projekt " Kättesaadavad kvaliteetsed avalikud teenused"- *(ASF)*- 150 000 eurot 2025. aastal ja 50 000 eurot 2026. aastal;
* Hajaasustuse programm *(ASF)*- 100 000 eurot 2025-2026. aastal, millest omafinantseering 50 000 eurot 2025-2028. aastal.

***Tegevusala 08- Vabaaeg, kultuur ja religioon:***

* Palivere KUM 4 aastane meede *(ASF)*- 10 000 eurot 2025. aastal, 15 000 eurot 2026. aastal ja 40 000 eurot 2027-2028. aastal.

***Tegevusala 09- Haridus:***

* Asutuste väikeinvesteeringud- 320 000 eurot 2025. aastal ja ka järgnevatel aastatel. Asutuste väikeinvesteeringute jaotatakse prioriteetide järgi eeskätt avariide likvideerimiseks, hädavajalikeks remonttöödeks ja erinevate ametkondade ettekirjutuste lahendamiseks;
* Martna Põhikooli rekonstrueerimine- meede " KOV hoone energiatõhususe parandamine moderniseerimisfondist 2023"- 900 000 eurot 2025. aastal ja 300 000 eurot 2026. aastal, lisaks teotuse arvelt 948 144 eurot ;
* PEEK projekt- "Läänemaa hariduskobar maakonna haridusteenuse arendamine"- 250 000 eurot 2025. aastal;
* Linnamäe lasteaia moodulite väljaost Cramo OÜ- 110 000 eurot 2025. aastal;
* Palivere Põhikooli rekonstrueerimine- meede " KOV hoone energiatõhususe parandamine moderniseerimisfondist 2023"- 600 000 eurot 2027. aastal ja 300 000 eurot 2028. aastal, lisaks eelduslik toetus 948 144 eurot.

Valla lisaks eeltoodust kajastatakse strateegias prioriteetsed investeeringuprojektid, mille realiseerimiseks puuduvad vahendid, aga mis võetakse töösse kui selleks avanevad võimalused. Lähtudes hetkel kehtivast eelarvestrateegiast 2024-2027 ja investeeringute kavast 2024-2027, jaotub strateegias kajastamata investeeringute nimekiri järgmiselt:

* Kullamaa KK võimla
* Oru kooli rekonstrueerimine/moodulid
* Risti Lasteaia uue hoone ehitus
* Linnamäe Lasteaia katus, ventilatsioon ja võimlemisruum;
* Palivere Noortekeskuse kapitaalremont
* Noarootsi vallamaja soojustamine
* Sotsiaalmajutusüksus Lääne-Nigula vallas

Antud nimekirja järjestust saab muuta volikogu lähtudes sisulisest põhjustest, nt töö avariilisus, ettekirjutused või oht põhiteenuse tagamise jätkusuutlikkusele.

# Lisa 2. Lääne-Nigula eelarvestrateegia 2025-2028 koondtabel

|  |  |  |  |  |  |  |
| --- | --- | --- | --- | --- | --- | --- |
| **Lääne- Nigula vald** | **2023 täitmine** | **2024 eeldatav täitmine** | **2025 eelarve** | **2026 eelarve** | **2027 eelarve** | **2028 eelarve** |
| **Põhitegevuse tulud kokku** | **16 171 540** | **17 025 458** | **17 719 562** | **18 152 631** | **18 668 485** | **19 376 244** |
| Maksutulud | 7 992 661 | 8 799 700 | 9 380 156 | 9 882 879 | 10 380 723 | 10 920 291 |
| sh tulumaks | 7 460 482 | 8 278 000 | 8 708 456 | 9 143 879 | 9 582 785 | 10 042 759 |
| sh maamaks | 530 684 | 520 000 | 670 000 | 737 000 | 795 938 | 875 532 |
| sh muud maksutulud | 1 495 | 1 700 | 1 700 | 2 000 | 2 000 | 2 000 |
| Tulud kaupade ja teenuste müügist | 1 741 655 | 1 765 775 | 1 770 691 | 1 801 037 | 1 819 047 | 1 837 238 |
| Saadavad toetused tegevuskuludeks | 6 286 560 | 6 269 983 | 6 378 715 | 6 268 715 | 6 268 715 | 6 418 715 |
| sh tasandusfond | 4 575 217 | 4 401 006 | 1 499 688 | 1 379 688 | 1 379 688 | 1 379 688 |
| sh toetusfond | 1 271 756 | 1 499 688 | 4 489 027 | 4 489 027 | 4 489 027 | 4 489 027 |
| sh muud saadud toetused tegevuskuludeks | 439 587 | 369 289 | 200 000 | 200 000 | 200 000 | 350 000 |
| Muud tegevustulud | 150 664 | 190 000 | 190 000 | 200 000 | 200 000 | 200 000 |
| **Põhitegevuse kulud kokku** | **15 232 718** | **16 300 226** | **16 822 972** | **17 089 935** | **17 361 941** | **17 847 958** |
| Antavad toetused tegevuskuludeks | 974 838 | 1 437 753 | 1 651 753 | 1 651 753 | 1 651 753 | 1 865 753 |
| Muud tegevuskulud | 14 257 880 | 14 862 473 | 15 171 219 | 15 438 182 | 15 710 188 | 15 982 205 |
| sh personalikulud | 9 068 453 | 9 876 313 | 10 073 839 | 10 280 353 | 10 501 380 | 10 721 909 |
| sh majandamiskulud | 5 185 606 | 4 938 607 | 5 037 380 | 5 097 829 | 5 148 807 | 5 200 295 |
| *sh alates 2012 sõlmitud katkestamatud kasutusrendimaksed* |  |  |  |  |  |  |
| sh muud kulud | 3 821 | 47 553 | 60 000 | 60 000 | 60 000 | 60 000 |
| **Põhitegevuse tulem** | **938 822** | **725 232** | **896 590** | **1 062 696** | **1 306 544** | **1 528 286** |
| **Investeerimistegevus kokku** | **-992 665** | **-1 291 310** | **-2 526 366** | **-1 416 172** | **-1 677 286** | **-1 695 376** |
| Põhivara müük (+) | 14 730 | 20 000 | 25 000 | 25 000 | 25 000 | 25 000 |
| Põhivara soetus (-) | -498 408 | -783 251 | -3 073 144 | -1 115 000 | **-2 148 144** | -1 200 000 |
| *sh projektide omaosalus* | -369 860 | -783 251 | -1 925 000 | -915 000 | -1 200 000 | -1 200 000 |
| Põhivara soetuseks saadav sihtfinantseerimine (+) | 128 548 | 80 600 | 1 198 144 | 250 000 | **998 144** | 50 000 |
| Põhivara soetuseks antav sihtfinantseerimine (-) | -239 633 | -217 769 | -260 000 | -165 000 | -140 000 | -140 000 |
| Osaluste ning muude aktsiate ja osade müük (+) |  | 0 |  |  |  |  |
| Osaluste ning muude aktsiate ja osade soetus (-) | -72 500 | -50 000 |  |  |  |  |
| Tagasilaekuvad laenud (+) | 0 | 0 |  |  |  |  |
| Antavad laenud (-) | 0 | 0 |  |  |  |  |
| Finantstulud (+) | 24 839 | 40 000 | 25 000 | 25 000 | 25 000 | 25 000 |
| Finantskulud (-) | -350 241 | -380 890 | -441 366 | -436 172 | -437 286 | -455 376 |
| **Eelarve tulem** | **-53 843** | **-566 078** | **-1 629 776** | **-353 476** | **-370 741** | **-167 090** |
| **Finantseerimistegevus** | **124 231** | **-14 581** | **1 180 365** | **90 426** | **211 116** | **187 863** |
| Kohustiste võtmine (+) | 647 000 | 560 000 | 1 900 000 | 1 000 000 | 1 200 000 | 1 200 000 |
| Kohustiste tasumine (-) | -522 769 | -574 581 | -719 635 | -909 574 | -988 884 | -1 012 137 |
| **Likviidsete varade muutus (+ suurenemine, - vähenemine)** | 1 266 169 | -616 888 | -449 411 | -263 050 | -159 625 | 20 772 |
| **Nõuete ja kohustiste saldode muutus kokku (+ /-)** | 1 195 781 | -36 229 | 0 | 0 | 0 | 0 |
| sh nõuete muutus (- suurenemine/ + vähenemine) |  |  |  |  |  |  |
| sh kohustiste muutus (+ suurenemine/ - vähenemine) |  |  |  |  |  |  |
| **Likviidsete varade suunamata jääk aasta lõpuks** | **1 612 260** | **995 372** | **545 961** | **282 911** | **123 286** | **144 060** |
| **Võlakohustised kokku aasta lõpu seisuga** | 8 183 092 | 8 168 511 | 9 348 876 | 9 439 302 | 9 650 418 | 9 838 281 |
| sh üle 1 a perioodiga mittekatkestatav kasutusrent (konto 913100), sihtfinantseerimise kohustised (konto 253550), saadud ettemaksed (kontogrupp 2038) |  |  |  |  |  |  |
| sh kohustised, mille võrra võib ületada netovõlakoormuse piirmäära | 0 | 0 |  |  |  |  |
| **Netovõlakoormus (eurodes)** | 6 570 832 | 7 173 139 | 8 802 915 | 9 156 391 | **9 527 132** | **9 694 221** |
| **Netovõlakoormus (%)** | 40,6% | 42,1% | 49,7% | 50,4% | 51,0% | 50,0% |
| **Netovõlakoormuse ülemmäär (eurodes)** | 12 937 232 | 13 620 366 | 13 289 672 | 12 706 842 | 12 134 515 | 11 625 746 |
| **Netovõlakoormuse individuaalne ülemmäär (%)** | 80,0% | 80,0% | 75,0% | 70,0% | 65,0% | 60,0% |
| **Vaba netovõlakoormus (eurodes)** | 6 366 400 | 6 447 227 | 4 486 757 | 3 550 451 | **2 607 383** | **1 931 523** |

1. <https://www.fin.ee/sites/default/files/documents/2024-08/RM%202024.%20aasta%20suvine%20prognoos%2027.08.2024_.docx> [↑](#footnote-ref-2)
2. <https://www.riigiteataja.ee/akt/427102023016?leiaKehtiv> [↑](#footnote-ref-3)
3. <https://www.riigiteataja.ee/akt/KOKS> [↑](#footnote-ref-4)
4. <https://www.riigiteataja.ee/akt/423032018031?leiaKehtiv> [↑](#footnote-ref-5)